《兰溪怀人》
明代·张善昭

染将枫叶满江丹，映我桅帆下浙湍。风送潮声来枕上，雁惊客浙转江干。

多情明月同谁羡，满眼江山祇自看。买得兰溪独酌罢，一声江笛数声寒。

作者简介：（1453—1515）广东顺德人，字彦充。天顺间举人。授兵部司务，以才干为尚书余子俊所器重。超拜四川按察司佥事，职掌屯田。被劾谪凤阳府通判，转临江府通判。上书请宥练子宁、魏安生等，乞复其家。寻致仕。